Държавен вестник, бр. 12, 2012 г., стр. 12

СТР.  12	
Д Ъ Р Ж А В Е Н  В Е С Т Н И К 	
БРОЙ  12
МИНИСТЕРСТВА 
И ДРУГИ ВЕДОМСТВА
МИНИСТЕРСТВО
НА ЗДРАВЕОПАЗВАНЕТО
ДВУГОДИШНО СПОРАЗУМЕНИЕ 
за сътрудничество между Министерството на 
здравеопазването на Република България и 
Регионалния офис за Европа на Световната 
здравна организация 2012 – 2013 г.
(Одобрено с Решение № 881 от 2 декември 
2011 г. на Министерския съвет. В сила от 
1 януари 2012 г.)
Въведение
Основните здравни заплахи за България 
остават хроничните незаразни болести, най-
вече циркулаторните заболявания, съдовите 
заболявания и ракът, и рисковете, свързани 
с начина на живот, като злоупотребата с 
алкохол, тютюнопушене и ниско ниво на 
физическа активност. Най-голямото предиз­
викателство, свързано с тежестта на заболя­
ванията, е преждевременната смъртност и 
инвалидизацията, причинени от рисковите 
фактори, свързани с начина на живот. Глав­
ните причини за смъртността са коронарните 
сърдечни болести, инсултът, ракът, захарният 
диабет, хроничните обструктивни белодробни 
болести и злополуките. Затлъстяването се 
превръща в нарастващо предизвикателство. 
Заразните болести остават на сравнително 
ниско ниво с изключение на сериозната епи­
демия от морбили през 2010 г. Но налице е 
необходимост от укрепване на надзора над 
заразните болести, включително заболявани­
ята, предавани по воден път, туберкулозата 
и ХИВ/СПИН. България провежда мащабни 
имунизационни програми с широко покритие. 
Българската здравна система продължава да 
бъде в състояние на текуща и цялостна реформа 
с предстоящото приемане и продължаващо 
преработване на нова Национална здравна 
стратегия.  През следващите години в Бълга­
рия основният акцент ще бъде подобряване на 
инфраструктурата за предоставяне на услуги 
и процесът на подобряване на хигиената в 
здравните заведения, качеството на предос­
тавяните услуги, отзивчивостта на системата, 
географското разпределение на услугите и 
най-вече финансовият достъп. На всички нива 
в здравната система има необходимост от из­
граждане на капацитета на човешките ресурси 
и по-конкретно на здравните работници в 
общественото здравеопазване и доставчиците 
на здравни услуги, най-вече на общопрактику­
ващите лекари (ОПЛ) и медицинските сестри. 
Също така липсват определени специалисти 
(патолози, анестезиолози и др.), като е необ­
ходимо да се предприемат мерки за тяхното 
изграждане и запазване. Липсва подходяща 
система за оценка на здравните технологии, 
както и лекарствена политика за регулиране 
на ценообразуването и реимбурсирането. Въ­
преки че въвеждането на система за здравно 
осигуряване представлява съществена стъпка 
напред, успешното внедряване на системата 
продължава да поставя сериозни предизвика­
телства. Министерството заедно с общинските 
здравни власти продължава да контролира 
пряко предоставянето на здравните услуги. 
Българското Министерство на здравеопаз­
ването планира въвеждането на диагностич­
но-свързаните групи (ДСГ) като основа за 
реимбурсиране на болничната помощ. 
За по-нататъшно подобряване на здравната 
система и услугите в областта на обществе­
ното здраве е необходимо преодоляването на 
редица предизвикателства. Най-вече това са 
необходимостта да продължи изпълнението на 
здравната реформа, подобряване на достъпа, 
особено на финансовия достъп, хармонизира­
не на здравната информационна система за 
мониторинг и оценка на здравната ситуация 
и неравенствата, способността на системата 
да отговори на обществените очаквания, най-
вече по отношение на качеството, по-добро 
осигуряване на правото на здраве и здравните 
потребности на бедните, уязвими и социално 
изолирани групи, като се обърне особено 
внимание на дейностите относно мигрантите 
и ромското население. Същевременно следва 
да се обърне внимание на проблема, свързан 
с човешките ресурси, управлението на нара­
стващите разходи за лекарства и овладяване 
на нерационалната употреба на лекарствата.
Настоящият документ представлява Дву­
годишно споразумение за сътрудничество 
(ДСС) между Регионалния офис за Европа 
на Световната здравна организация и Минис­
терството на здравеопазването на Република 
България от името на правителството за 
периода 2012 – 2013 г.
Това Двугодишно споразумение за сътруд­
ничество за 2012 – 2013 г. е част от предвари­
телна средносрочна рамка за сътрудничество 
между Регионалния офис за Европа на СЗО 
и Министерството на здравеопазването на 
Република България за шестгодишния период 
2008 – 2013 г., който съответства на периода, 
обхванат от Средносрочния стратегически 
план на СЗО (MTSP 2008 – 2013). Документът 
отразява новото виждане на Регионалния офис 
за Европа на СЗО, одобрено от шейсетата сесия 
на Регионалния комитет за Европа – „По-доб­
ро здраве за Европа“, както и с концепциите, 
принципите и ценностите, залегнали в раз­
работването на новата Стратегия на СЗО за 
държавите в Европа и Европейската политика в 
областта на здравеопазването – „Здраве 2020“.